Bulk

Bulk er også en forkortelse for Bulklast.

Bulk er et stoner metal-band fra Oslo/Arendal som startet i 2004. Musikken er inspirert av band som Kyuss og Pantera, og bandet er kjent for sine tunge rytmer og nedstemte gitarer. 

Bandet ble spillelistet av NRK P3s Pyro, som et av Norges mest lovende band i 2011.NRK P3 – Spilleliste Pyro # 479 

 Konserter 
I 2006 var de oppvarmingsband for Clawfinger på deres Norges-turne, og spilte blant annet på John Dee.Utelivsguiden - Clawfinger på John Dee  I 2008 spilte bandet på Anal Festival på Tromøy, og i 2010 spilte de på Hovefestivalen.NRK - Energisk publikumstekkeHovefestivalen - Spilletider  6. mars spilte de en konsert på den legendariske Whisky a Go Go på Sunset Boulevard i Hollywood.Agderposten 13. mars 2010 s.60 De var også hovedband på Møllafestivalen 2010.

 Innspillinger 
Bandets første innspilling var en demo fra februar 2006 med Bård Torstensen som produsent.HeavyMetal.no - Clawfinger + Bulk (Arendal 22.05.06) 

Vinteren 2010 var bandet i Weed i California og spilte inn debutalbumet Guardian med den anerkjente Sylvia Massy, som blant annet har produsert for Seigmen og Tool.Østkantavisa –  Dette vil bli en utrolig bra plate  Albumet hadde første utgivelsesdato 31. januar 2011, og skulle utgis av plateselskapet Fairplay/Playground. Etter forsinkelser ble albumet først sluppet på høsten samme år på selskapet Nordic Records Norge, med releaseparty på John Dee 28. september.

 Medlemmer 
 Eirik Bengtson – vokal
 Andre Myhren – gitar
 Lars Erik Schjerpen – gitar
 Vidar Braun – bass
 Jonas Bengtson – slagverk

 Diskografi 
2006: Bulk (demo)
2011: Guardian

 Referanser 

 Eksterne lenker 
 Bulk på Urørt

 Bulk pressevideo på YouTube
 Bulk i Radiostar Studios på YouTube

Kategori:Norske heavy metal-band
Kategori:Musikk i Arendal
Kategori:Band etablert i 2004
Kategori:Stoner metal-band